SA162
Exported from Holy-Writings.com on 2026-07-05 - 1 clipping

雜阿含經 (一六二)

如是我聞。 一時佛住舍衞國祇樹給孤獨園。

爾時世尊告諸比丘。 何所有故。何所起。何所繋著。何所見我。令諸衆生作如是見如是説。 作教作斷教斷煮教煮殺教殺 害衆生。盜他財。行邪婬。知言妄語飮酒。 穿牆斷鏁偸奪。 復道害村害城害人民。以極利劍。輪剬割斫截作大肉聚。作如是學。 彼非惡因縁。亦非招惡。 於恒水南殺害而去。恒水北作大會而來。彼非因縁福惡。亦非招福惡。 惠施調伏護持行利同利。於此所作亦非作福。

諸比丘白佛。 世尊是法根法眼法依。 如是廣説。次第如上三經
-- SA162 — Taisho Tipitaka (CC0-1.0)